ᱵᱷᱩᱯᱮᱥ ᱵᱟᱜᱷᱮᱞ

ᱵᱷᱩᱯᱮᱥ ᱵᱟᱜᱷᱮᱞ (ᱡᱟᱱᱟᱢᱺ ᱒᱓ ᱟᱜᱚᱥᱴ ᱑᱙᱖᱑) ᱫᱚ ᱥᱤᱧᱚᱛ ᱫᱤᱥᱚᱢ ᱨᱤᱱᱤᱡ ᱢᱤᱫᱴᱟᱹᱝ ᱨᱟᱡᱟᱨᱤᱭᱟᱹ ᱠᱟᱱᱟᱭ ᱟᱨ ᱱᱟᱦᱟᱜ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱦᱚᱸ ᱠᱟᱱᱟᱭ ᱾http://www.cgvidhansabha.gov.in/hindi_new/bio/cm_current.htm ᱩᱱᱤ ᱫᱚ ᱪᱷᱚᱛᱛᱤᱥᱜᱚᱲ ᱯᱨᱚᱫᱮᱥ ᱠᱚᱝᱜᱽᱨᱮᱥ ᱠᱚᱢᱤᱴᱤ ᱨᱤᱱᱤᱡ ᱯᱟᱨᱥᱮᱛ ᱠᱟᱱᱟᱭ ᱾ ᱩᱱᱤ ᱫᱚ ᱟᱭᱢᱟ ᱫᱷᱟᱣ ᱯᱟᱴᱟᱱ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱷᱚᱱᱮ ᱵᱟᱪᱷᱟᱣ ᱚᱪᱚ ᱞᱮᱱᱟ ᱾ ᱩᱱᱤ ᱫᱚ ᱯᱚᱞᱚᱢᱮᱱ ᱟᱨᱮ ᱜᱮᱞ ᱜᱮᱞᱟᱱᱟᱜ ᱥᱮᱨᱢᱟ ᱨᱮ ᱨᱮ ᱵᱤᱱ ᱠᱮᱪᱮᱫ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱫᱤᱜᱽ ᱵᱤᱡᱚᱭ ᱥᱚᱨᱠᱟᱨ ᱟᱜ ᱢᱚᱱᱛᱨᱤ ᱠᱮᱵᱤᱱᱮᱴ ᱨᱮ ᱢᱚᱱᱛᱨᱤ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱯᱟᱹᱦᱤᱞ ᱨᱤᱵᱷ ᱾ ᱱᱤᱣ, ᱫᱤᱥᱣᱟᱹ ᱱᱤᱯᱷᱩᱴ ᱦᱚᱲᱢᱚ ᱟᱨ ᱨᱤᱞᱤᱯᱷ ᱠᱟᱹᱢᱤ ᱞᱟᱜᱤᱫ ᱪᱷᱚᱛᱛᱤᱥᱜᱚᱲ ᱨᱤᱱᱤᱡ ᱢᱚᱱᱛᱨᱤ ᱞᱮᱠᱟᱛᱮ ᱠᱚ ᱵᱟᱦᱟᱞ ᱞᱮᱫᱮᱭᱟ ᱾

ᱮᱛᱚᱦᱚᱵ ᱡᱤᱭᱚᱱ
᱒᱓ ᱟᱜᱚᱥᱴ ᱑᱙᱖᱑ ᱢᱟᱹᱦᱤᱛ ᱨᱮ ᱵᱷᱩᱯᱮᱥ ᱵᱟᱜᱷᱮᱞ ᱫᱚ ᱫᱩᱨᱜᱽ ᱦᱚᱱᱚᱛ ᱨᱮᱭᱮ ᱡᱟᱱᱟᱢ ᱞᱮᱱᱟ ᱾ ᱩᱱᱤ ᱨᱤᱱ ᱟᱯᱟᱛᱮᱫ ᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱱᱟᱱᱫᱽ ᱠᱩᱢᱟᱨ ᱵᱟᱜᱷᱮᱞ ᱟᱨ ᱮᱝᱜᱟᱛᱮᱫ ᱟᱜ ᱧᱩᱛᱩᱢ ᱫᱚ ᱵᱤᱱᱫᱮᱥᱣᱚᱨᱤ ᱾ ᱩᱱᱠᱩ ᱫᱚ ᱢᱟᱱᱣᱟ ᱠᱩᱲᱢᱤ ᱥᱚᱢᱟᱡᱽ ᱨᱮᱱ ᱦᱚᱲ ᱠᱟᱱᱟ ᱠᱚ ᱾ ᱩᱱᱠᱩ ᱣᱟᱜ ᱜᱷᱟᱨᱚᱸᱡᱽ ᱨᱮ ᱯᱟᱹᱦᱤᱞ ᱟᱨᱡᱟᱣ ᱨᱮᱭᱟᱜ ᱦᱚᱨ ᱫᱚ ᱪᱟᱥ-ᱟᱵᱟᱫᱽ ᱜᱮ ᱠᱟᱱᱟ ᱾

ᱨᱟᱡᱟᱨᱤ
ᱵᱷᱩᱯᱮᱥ ᱵᱟᱜᱷᱮᱞ ᱫᱚ ᱟᱡᱟᱜ ᱨᱟᱡᱟᱹᱨᱤ ᱡᱤᱭᱚᱱ ᱡᱩᱣᱟᱹᱱ ᱠᱚᱝᱜᱽᱨᱮᱥ ᱠᱷᱚᱱᱮ ᱮᱛᱚᱦᱚᱵ ᱞᱮᱫᱟ ᱟᱨ ᱚᱞ ᱤᱱᱰᱤᱭᱟ ᱠᱚᱝᱜᱽᱨᱮᱥ ᱠᱚᱢᱤᱴᱤ ᱨᱮᱱ ᱨᱟᱹᱥᱟᱹᱭᱟᱹᱭ ᱵᱮᱱᱟᱣ ᱮᱱᱟ ᱾ ᱩᱱᱤ ᱫᱚ ᱟᱨᱦᱚᱸ ᱯᱚᱱᱚᱛ ᱠᱚᱝᱜᱽᱨᱮᱥ ᱠᱚᱢᱤᱴᱤ ᱨᱮᱱ ᱡᱚᱜᱚ ᱥᱩᱛᱨᱮᱛ ᱟᱨ ᱯᱨᱚᱜᱽᱨᱟᱢ ᱠᱚ-ᱚᱰᱤᱱᱮᱴᱚᱨᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱑᱙᱙᱓ ᱥᱮᱨᱢᱟ ᱨᱮ ᱯᱟᱴᱟᱱ ᱴᱚᱴᱷᱟ ᱠᱷᱚᱱ ᱢᱚᱫᱷᱭᱚ ᱯᱨᱚᱫᱮᱥ ᱵᱤᱫᱷᱟᱱ ᱥᱚᱵᱦᱟ ᱛᱮᱭᱮ ᱵᱟᱪᱷᱟᱣ ᱚᱪᱚ ᱞᱮᱱᱟ, ᱤᱱᱟᱹ ᱛᱟᱭᱚᱢ ᱟᱭᱢᱟ ᱫᱷᱟᱣ ᱚᱱᱟ ᱴᱚᱴᱷᱟ ᱠᱷᱚᱱ ᱜᱮᱭᱮ ᱡᱤᱛᱠᱟᱹᱨ ᱞᱮᱱᱟ ᱾

ᱵᱦᱟᱜᱮᱞ ᱫᱚ ᱑᱙᱙᱘ ᱥᱮᱨᱢᱟ ᱠᱷᱚᱱ ᱑᱙᱙᱙ ᱥᱮᱨᱢᱟ ᱦᱟᱹᱵᱤᱡ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮ ᱫᱤᱜᱽ ᱵᱤᱡᱚᱭ ᱥᱤᱝ ᱟᱜ ᱥᱚᱨᱠᱟᱨᱮ ᱠᱮᱵᱤᱱᱮᱴ ᱢᱚᱱᱛᱨᱤ ᱞᱮᱠᱟ ᱛᱮ ᱠᱚ ᱵᱟᱦᱟᱞ ᱞᱮᱫᱮᱭᱟ ᱾

ᱩᱱᱤ ᱫᱚ ᱟᱨᱦᱚᱸ ᱒᱐᱑᱓ ᱥᱮᱨᱢᱟ ᱯᱟᱴᱟᱱ ᱵᱤᱫᱷᱟᱱ ᱥᱚᱵᱷᱟ ᱠᱷᱚᱱᱮ ᱡᱤᱛᱠᱟᱹᱨ ᱮᱱᱟ, ᱟᱨ ᱪᱷᱚᱛᱛᱤᱥᱜᱚᱲ ᱣᱟᱨᱠᱤᱝ ᱮᱥᱮᱢᱵᱽᱞᱤ ᱠᱚᱢᱤᱴᱤ ᱨᱮᱱ ᱨᱟᱹᱥᱟᱹᱭᱟᱹᱭ ᱵᱮᱱᱟᱣ ᱮᱱᱟ ᱾

ᱥᱤᱨᱟᱹ ᱢᱚᱱᱛᱨᱤ
ᱵᱟᱜᱷᱮᱞ ᱫᱚ ᱵᱟᱨᱭᱟ ᱢᱟᱨᱟᱝ ᱜᱚᱜ ᱠᱟᱛᱷᱟᱭ ᱫᱚ ᱦᱚ ᱞᱮᱫᱟ ᱢᱤᱫ ᱫᱚ ᱪᱟᱹᱥᱤ ᱞᱚᱱ ᱤᱠᱟᱹ ᱟᱨ ᱢᱤᱫ ᱫᱚ ᱪᱟᱥ ᱡᱤᱱᱤᱥ ᱨᱮᱭᱟᱜ ᱫᱟᱢ ᱕᱐% ᱵᱟᱲᱦᱟᱣ, ᱟᱡᱟᱜ ᱠᱤᱨᱤᱭᱟᱹ ᱢᱤᱫ ᱜᱷᱟᱹᱲᱤᱡ ᱛᱟᱭᱚᱢ ᱠᱷᱟᱱ ᱜᱮ ᱚᱱᱟᱭ ᱯᱩᱨᱟᱹᱣ ᱠᱮᱫᱟ ᱾

ᱮᱯᱨᱤᱞ ᱪᱟᱸᱫᱚ ᱒᱐᱑᱙ ᱥᱮᱨᱢᱟ ᱨᱮ, ᱱᱟᱠᱥᱟᱞ ᱮᱮᱴᱮᱠ ᱛᱮ ᱢᱚᱬᱮ ᱦᱚᱲ ᱠᱚ ᱜᱚᱡ ᱮᱱᱟ, ᱩᱱᱠᱩ ᱢᱩᱫᱽ ᱨᱮ ᱢᱤᱫᱴᱟᱹᱝ ᱫᱚ ᱵᱤᱨᱩᱫᱷᱤ ᱯᱟᱨᱴᱤ ᱨᱮᱱ ᱮᱢᱹᱮᱞᱹᱮᱹ ᱛᱟᱦᱮᱸ ᱠᱟᱱᱟᱭ ᱾

ᱥᱟᱹᱠᱷᱭᱟᱹᱛ